دنمارک ده مهاجرلرنینگ زیورات و مال لری قول لریدن آلینه دی
دنمارک مجلسی مهاجرلرنینگ زیورات و مال لری نینگ قول لریدن آلینیشی عین دمده ازدواج آرقه لی وطنداش لیک آلینیشی نینگ 3 ییل گه چیقریلیشی بیلن علاقه لی لایحه نی قبول ایتدی. دنمارک ده اقتدارده گی مرکزی راست گرا لیبرال حزبی تمان تیارلنگن لایحه گه مهاجر و خارجیلرگه قرشی بولیب تورگن دنمارک خلق حزبی مثبت معناده رای بیردی. مذکور لایحه 81 کیشی تمان تأئید 27 رد رای بیلن قبول بولیب اوتدی. اوشبو لایحه گه کوره 10 مینگ کرون (1500 دالر) دن کوپ پولی بولگن قاچقین لرنینگ پولی قولیدن آلینه دی. عین دمده 10 مینگ کرون (1500 دالر) دن کوپ بولگن زیورات، ساعت، کمپیوتر و تیلفون کبی مال لری هم قول لریدن الینه دی. اوشبو اولکه ده یشه یه دیگن خارجیلرنینگ قول بکس لری تلاشی بولیب، مال لری الینه دی و ساتیله دی. مهاجرلرنینگ مال لری لیلام ایتیلیب، اولرنینگ قالیش، ساغلیق و مکتب مصرف لری اوچون خرچ ایتیله دی. مذکور لایحه گه کوره مهاجرلر پول و دارائی لری نینگ راپورینی دولت گه بیریش لری کیره ک دیر. عین دمده پولیس هم پناهنده لیک قیلگن قاچقینلرنینگ بکس لرینی تلاشی قیلیش صلاحیتی گه ایگه دیر. اوشبو لایحه اپریل آی دن باشلب، عملی بولیب باشله یدی.
دنمارک حکومتی قاچقین لرنینگ قالیش مصرف لری نینگ حل بولیشی اوچون اوشبو لایحه نینگ عملی بولیشی نینگ ضروری ایکن لیگینی بیان ایتماقده دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
